open-index/open-wikipedia-markdown huggingface dataset:
Don't Go

"**Don't Go**" הוא סינגל שבוצע על ידי צמד הסינת'-פופ הבריטי יאזו בשנת 1982, כסינגל השני מתוך אלבום הבכורה שלהם *Upstairs at Eric's*.

## רקע
השיר נכתב על ידי וינס קלארק, לאחר עזיבתו את דפש מוד והקמתו את ההרכב בשנת 1982. סינגל זה הוא מז'אנר הסינת'פופ המזוהה עם מבצעיו. הוא יצא לאור בשנת ביולי 1982 בבריטניה והגיע במצעד הסינגלים הבריטי למקום השלישי. בארצות הברית בה הייתה מוכרת הלהקה בשם "יאז", הגיע השיר למקום הראשון במצעד הדאנס האמריקאי. השיר הושמע בסרט טנגו וקאש ובמשחקי הווידאו Grand Theft Auto: Vice City Stories ו-Dance Dance Revolution II. בדצמבר 2009 נכנס השיר למצעד הדאנס הבריטי, והשיג בו את המקום ה-15.

## קישורים חיצוניים

## הערות שוליים

קטגוריה:סינגלים מ-1999
קטגוריה:סינגלים מ-2006
קטגוריה:שירי יאזו
קטגוריה:שירים באנגלית
קטגוריה:שירי גל חדש
קטגוריה:שירי סינת'-פופ
אליהו אבוחצירא

הרב **אליהו אבוחצירא** (ה'תרצ"ב, 1932, בארפוד - ה' באלול ה'תשפ"ד, 8 בספטמבר 2024) היה מאדמו"רי משפחת אבוחצירא בישראל. כיהן כרבה הספרדי של נצרת עילית (נוף הגליל).

## קורות חיים
רבי אבוחצירא נולד בארפוד, בשנת ה'תרצ"ב, לרבי שמואל אבוחצירא, נכדו של רבי יעקב אבוחצירא, ולעזיזה בתו של רבי מסעוד אבוחצירא. בצעירותו התמנה על ידי רבי מאיר אבוחצירא ללמד בתלמוד תורה המקומי. הוא הוסמך לשוחט ובודק על ידי הבבא סאלי ובנו רבי מאיר.

בתחילת שנות ה-60 עלה לישראל והתגורר ברמלה, שם היה מקורב לרבי יצחק אבוחצירא ('בבא חאקי'). בישראל הוסמך לרבנות על ידי הרבנים הראשיים לטבריה, מאיר ועקנין ורפאל קוק, על ידי בית הדין בתל אביב בראשות הרב רפאל עבו, ובשנת ה'תשכ"ה הוסמך על ידי הרבנים הראשיים לישראל, יצחק נסים ואיסר יהודה אונטרמן.

עם מותו הפתאומי של בבא חאקי, היה אמור להתמנות לרבה של יבנה במקום הרב אברהם אבוחצירא שעבר למלא מקום אביו ברמלה, אך הוא ויתר על התפקיד לטובת קרובו, הרב יוסף אבוחצירא. בכ"ב בטבת ה'תשל"ב התמנה לרבה הספרדי של העיר נצרת עילית. לצדו כיהן כרב אשכנזי הרב פנחס מילר.

לאחר צאתו לגמלאות, עבר לאשדוד, שם עמד בראש קהילת בית הכנסת "משכנות שמואל" על שם אביו. בשנותיו האחרונות היה זקן רבני משפחת אבוחצירא. הוא נפטר בה' באלול ה'תשפ"ד (8 בספטמבר 2024), ונקבר בבית הקברות באשדוד.

## לקריאה נוספת
* שלמה מיארה, **גאוני משפחת אביחצירא**, חלק ג, אלעד ה'תשע"ד, עמ' 103–115.

## הערות שוליים

קטגוריה:משפחת אבוחצירא
קטגוריה:נוף הגליל: אישים
קטגוריה:רבני ערים בישראל
קטגוריה:אשדוד: רבנים
קטגוריה:עולים בשנות ה-1960
קטגוריה:רבנים מרוקאים ישראלים
קטגוריה:ישראלים ילידי מרוקו
קטגוריה:ישראלים שנולדו ב-1932
קטגוריה:ישראלים שנפטרו ב-2024
קטגוריה:אישים הקבורים באשדוד
ארתורו רואס

**אדריאן ג'אוד** (באנגלית: **Adrian Jaoude**; נולד ב-11 באוקטובר 1981) הוא מתאבק לבנוני-ברזילאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה **ארתורו רואס**.

## היאבקות חובבנית ואמנויות לחימה

ג'אוד השתתף בענף ההיאבקות החובבנית של המשחקים הפאן-אמריקאיים לשנת 2011 בקטגוריית 84 ק"ג, כשסיים במקום הרביעי. במשך 17 שנים הוא היה בלתי מנוצח, כשכיהן כאלוף בריזל בהיאבקות חופשית. בנוסף להיותו מחזיק בחגורה שחורה בג'ו ג'וטסו, הוא בקיא גם בקפואירה.

## קריירת היאבקות מקצועית
### WWE (2015–2021)

ג'אוד חתם על חוזה בארגון ה-WWE בשנת 2015. הוא התאמן במתחם ה-Performance Center וערך את קרב הבכורה שלו ביולי 2016 במהלך מופע שלא שודר בטלוויזיה, ובו הוא הצטוות לשורות ניקו בוגוז'ביץ' נגד גזים סלמאני וסאני דינסה. את קרב הבכורה שלו ב-NXT ערך לצד חברו הברזילאי, סזאר בונוני במסגרת קרב זוגות נגד אנג'לו דוקינס ומונטז פורד. ב-10 באוגוסט 2020 בפרק של התוכנית *Raw*, רואס ערך את הבכורה שלו ברוסטר הראשי, כאשר הוא השתתף בקטע של Raw Underground, ששימש כמועדון קרב מחתרתי, המנוהל על ידי שיין מקמהן. ב-12 באוקטובר בפרק של התוכנית *Raw* כחלק מהדראפט, רואס הועבר למותג Raw. מנגד, הוא הוחזר בחזרה למותג NXT זמן קצר לאחר מכן. ב-18 בנובמבר, הוא נוצח על ידי קושידה; לאחר הקרב, נודע שרואס סבל מקרע בשריר הזרוע הדו-ראשי.

## קישורים חיצוניים

## הערות שוליים

קטגוריה:מתאבקים מקצוענים
קטגוריה:מתאבקי ה-WWE
קטגוריה:מתאבקי ה-NXT
קטגוריה:ברזילאים שנולדו ב-1981
סלאמבורי (1994)

**סלאמבורי (1994)** היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW). האירוע נערך ב-22 במאי 1994, בפילדלפיה סיוויק סנטר שבפילדלפיה, פנסילבניה. האירוע היה האירוע השני בסדרת אירועי סלאמבורי.

שמונה קרבות התנהלו באירוע, כולל אחד ששימש כקרב חושך (קרב שלא שודר בטלוויזיה). בקרב המרכזי, סטינג ניצח את ויידר וזכה באליפות העולם הבינלאומית במשקל כבד של WCW. עוד ברשימת הקרבות, קקטוס ג'ק וקווין סאליבן ניצחו את הנאסטי בויז (בריאן נובס וג'רי סאגס) וזכו באליפות הזוגות העולמית של WCW בקרב ברוד סטריט בולי שבו דייב שולץ שימש כשופט המיוחד, וריק פלייר ניצח את בארי ווינדהאם ושמר על אליפות העולם במשקל כבד של WCW.

## אירוע

לפני האירוע, ארגון ה-WCW הציג לקהל הרחב קבוצה של אגדות. מאוחר יותר באותו האירוע, "המתנקש", אוליי אנדרסון, הארלי רייס, ארני לאד, הקראשר ודיק הברוזר הוכנסו להיכל התהילה של ה-WCW.

קקטוס ג'ק החליף את דייב סאליבן הפצוע בקרב על אליפות הזוגות העולמית של WCW.

ויידר היה אמור להתחרות נגד ריק רוד, אך האחרון הוחלף על ידי סטינג לאחר שהוא ספג פציעה בגבו אשר סיימה את הקריירה שלו במהלך קרב נגד סטינג ביפן.

## תוצאות

## קישורים חיצוניים

## הערות שוליים

קטגוריה:מופעי ה-WCW
קטגוריה:1994 בספורט
קטגוריה:1994 בארצות הברית
מפרצון אקזאספריישן

**מפרצון אקזאספריישן** (באנגלית: **Exasperation Inlet**; מילולית: "המפרץ המעצבן" או "מפרצון העצבנות") הוא מפרצון רחב מכוסה קרח, בחוף המזרחי של ארץ גרהאם, שבאנטארקטיקה.

רוחב פתח המפרץ 26 קילומטרים.

המפרץ ממוקם בין נקודת פוין, וכף דיסאפוינטמנט.

## היסטוריה
### גילוי ומיפוי המפרצון

המפרצון מופה לראשונה בשנת 1947 על ידי סקר שטחי חסות איי פוקלנד.

### מקור השם

אנשי סקר שטחי חסות איי פוקלנד נתנו למפרצון את שמו, וזאת בשל פני השטח הבתרוניות של הקרח שעל המפרץ גרם להם לקושי ניכר לנוע במזחלותיהם על פני הקרח.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA276&lpg=PA276&dq=%22Exasperation+Inlet%22&source=bl&ots=qbWHvwSfy6&sig=ACfU3U1OUci8wfAlCnemHAHptXmAqq6T9Q&hl=en&sa=X&ved=2ahUKEwjJoMDP-8LoAhXLbsAKHWl9DS4Q6AEwBXoECAoQAQ#v=onepage&q=%22Exasperation%20Inlet%22&f=false Sailing Directions (planning Guide) and (enroute) for Antarctica]**, P 276

## קישורים חיצוניים
* מפרצון אקזאספריישן באתר הסקר הגאולוגי של ארצות הברית
* מפרצון אקזאספריישן באתר הגאזט האנטארקטי המשווה SCAR של ממשלת אוסטרליה
* מפרצון אקזאספריישן באתר marineregions
* תחזית מזג אוויר עדכנית ארוכת טווח עבור מפרצון אקזאספריישן

## הערות שוליים

אקזאספריישן
אקזאספריישן
לינה רדקה

**קרולינה "לינה" רדקה-בטשאואר** (בגרמנית: **Karoline "Lina" Radke-Batschauer**; 18 באוקטובר 1903 – 14 בפברואר 1983) הייתה אתלטית גרמנייה, האלופה האולימפית הראשונה במשחקים האולימפיים (אמסטרדם 1928) בריצת 800 מטר, ושיאנית העולם בריצה זו ובריצת 1000 מטר.

## ביוגרפיה
רדקה נולדה וגדלה בקרלסרוהה שבגרמניה בשם **קרולינה "לינה" בטשאואר**. בגיל 14 עברה עם משפחתה לבאדן-באדן. היא החלה להתאמן באתלטיקה רק בגיל 20. בשנת 1926 היא זכתה באליפות גרמניה בריצת 1000 מטר. שנה לאחר מכן, היא זכתה באליפות גרמניה בריצת 800 מטר (ריצת 1000 מטר הוצאה מהתכנית). באותה שנה היא נישאה למאמן ולמנהל המועדון שלה, גאורג רדקה ועברה איתו לוורוצלב.

### שיאנית עולם
ב-7 באוגוסט 1927 קבעה רדקה בריצת 800 מטר שיא עולם חדש של 2:23.8 דקות. שיא זה החזיק מעמד כשנה ונשבר על ידי אינגה ינצל משוודיה (2:20.4 דקות). כעבור שבועיים היא החזירה לעצמה את שיא העולם כשקבעה בתחרות בברצג  תוצאה של 2:19.6 דקות.

### אלופה אולימפית
תחרויות אתלטיקה לנשים נערכו לראשונה באולימפיאדת אמסטרדם (1928). במשחקים עצמם היא זכתה במדליית זהב בריצת 800 מטר בשיא עולם חדש של 2:16.8 דקות, לפני קינואה היטומי מיפן (2:17.6 דקות) ואינגה ינצל (2:17.8 דקות). שיאה העולמי החזיק מעמד 16 שנים ונשבר על ידי אנה לרסון משוודיה (2:15.9 דקות).

בתחרות שנערכה בברצג ב-24 באוגוסט 1930 קבעה רדקה בריצת 1000 מטר שיא עולם חדש של 3:06.6 דקות. שיא זה החזיק מעמד כתשעה חודשים ונשבר על ידי גלאדיס לן מבריטניה (3:04.4 דקות)

במשחקים העולמיים לנשים שנערכו בלונדון, 1934 היא סיימה במקום רביעי בריצת 800 מטר. המנצח זדנייק קובק מצ'כוסלובקיה שהוא טרנסקסואל, מאוחר יותר נפסל ושיאיו העולמיים נמחקו.

לאחר מכן, היא פרשה מספורט תחרותי, והחלה לאמן אתלטיקה בוורוצלב ובטורגאו.

במלחמת העולם השנייה נגנבה מדליית הזהב שלה על ידי חיילים מהכוחות הרוסיים, אבל היא קיבלה מהוועד האולימפי הבינלאומי מדליה אחרת במקומה. לאחר המלחמה היא הורחקה מוורוצלב, ועברה להתגורר בעיירה קטנה ליד ארפורט. בשנת 1961 עברה בחזרה לקרלסרוהה עם בעלה שהיה שבוי מלחמה בברית המועצות עד לשנת 1950.

## שיאים איישיים
* ריצת 800 מטר: 11 שניות (1928)

## ראו גם
* התפתחות שיא העולם בריצת 800 מטר לנשים 
* התפתחות שיא העולם בריצת 1000 מטר לנשים 

## קישורים חיצוניים

* 

## הערות שוליים

קטגוריה:אתלטיות גרמניות
קטגוריה:אתלטיות באולימפיאדת אמסטרדם (1928)
קטגוריה:שיאניות עולם באתלטיקה
קטגוריה:גרמניות שנולדו ב-1903
קטגוריה:גרמנים שנולדו ב-1903
קטגוריה:אלופות אולימפיות: ריצת 800 מטרים
קטגוריה:גרמניות שנפטרו ב-1983
קטגוריה:גרמנים שנפטרו ב-1983
ג'ק קולמן (כדורסלן)

**ג'ק לילארד קולמן** (באנגלית: **Jack Lillard Coleman**; 23 במאי 1924 – 11 בדצמבר 1998) היה כדורסלן אמריקאי, אשר שיחק בליגת ה-NBA בין השנים 1949–1958. בעונות  ו- זכה באליפות ה-NBA, בעונת  נבחר להשתתף במשחק האולסטאר, ולאורך 9 עונותיו בליגה רשם ממוצעים כוללים של 10.6 נקודות, 9.2 ריבאונדים ו-2.8 אסיסטים למשחק.

## ביוגרפיה
קולמן נולד וגדל בעיר ברגין שבקנטקי, ובין השנים 1945–1949 למד באוניברסיטת לואיוויל. בשתי עונותיו האחרונות בקבוצת הכדורסל של האוניברסיטה קלע 13.0 נקודות בממוצע למשחק.

בדראפט ה-NBA 1949 נבחר קולמן בסיבוב השני (בחירות 11–19), על ידי רוצ'סטר רויאלס. בעונת  סייע לרויאלס לזכות באליפות ה-NBA, לצדם של חברי היכל התהילה של הכדורסל לעתיד בובי וונזר, בוב דייוויס, ארני רייזן ורד הולצמן. לאורך הפלייאוף העמיד ממוצעים של 10.0 נקודות, 12.8 ריבאונדים ו-4.7 אסיסטים למשחק. בעונת  נבחר למחליפו של רייזן הפצוע במשחק האולסטאר, בעונה בה קלע 12.8 נקודות והוריד 10.1 ריבאונדים בממוצע למשחק.

במהלך עונת  הועבר בטרייד לסנט לואיס הוקס, במדיה שיתף פעולה עם חברי היכל התהילה לעתיד בוב פטיט, קליף הייגן, אד מקאולי, סלייטר מרטין, אלכס האנום וצ'אק קופר. בפלייאוף  הפסיד עם ההוקס בגמר ה-NBA מול בוסטון סלטיקס (3–4), אולם בעונה העוקבת זכה עם קבוצתו באליפות לאחר שגברה על הסלטיקס בתוצאה 4–2. בקיץ 1958 עזב את ההוקס ופרש ממשחק, בגיל 33.

ב-11 בדצמבר 1998 נפטר קולמן, בגיל 74. בנו, ג'ק קולמן הבן, שירת בבית הנבחרים של קנטקי במשך 13 שנים, ונכדתו ז'קלין קולמן מכהנת כסגנית מושל קנטקי מאז שנת 2019.

## קישורים חיצוניים

* 

## הערות שוליים

קטגוריה:אמריקאים ילידי קנטקי
קטגוריה:כדורסלנים אמריקאים
קטגוריה:קנטקי: כדורסלנים
קטגוריה:כדורסלני אוניברסיטת לואיוויל
קטגוריה:בחירות דראפט של רוצ'סטר רויאלס
קטגוריה:כדורסלני רוצ'סטר רויאלס
קטגוריה:כדורסלני סנט לואיס הוקס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1924
קטגוריה:אמריקאים שנפטרו ב-1998
הדרבי של מינסק

**הדרבי של [[מינסק]]** — הוא שמו של משחק הדרבי בין מועדוני הכדורגל הגדולים בעיר: דינמו מינסק ומינסק.

שתי הקבוצות הן היריבות הגדולות ביותר בעיר. בשנים האחרונות מינסק מתחזקת על חשבונה של דינמו, וכל משחק בין השניים מהווה מפגש מתוח. דינמו מינסק משחקת באצטדיון דינמו, בעל קיבולת של 22,246 איש. בעוד מינסק משחקת באצטדיון מינסק הקטן, המכיל 3,000 מושבים בלבד. למעט הקלאסיקו הבלארוסי, זהו משחק הדרבי המתוח ביותר, ואף על פי שבמינסק ישנה קבוצת אנרגטיק מינסק שמתמודדת אף היא בליגת העל הבלארוסית בכדורגל היא נחשבת למועדון קטן יחסית.

לדינמו ומינסק אין היסטוריה ארוכה ומפוארת של מפגשים מתוחים. למעשה לדינמו לא הייתה מתחרה עירונית עד להקמת קבוצת מינסק בשנת 2006, למעט זמן קצר כשהתקיימה דינמו-93 מינסק. בתקופת מגפת הקורונה, זכה משחק הדרבי להתעניינות חריגה, בעקבות היותה של ליגת העל הבלארוסית בכדורגל הליגה היחידה ביבשת אירופה שהמשיכה להתנהל.

בתקופת ברית המועצות אומנם התקיימו קבוצות כמו טורפדו מינסק ופרטיזן מינסק, אך הן לא היוו יריבות לדינמו שהתמודדה בליגת העל הסובייטית בכדורגל, והייתה המועדון הבלארוסי היחיד בליגה זו. לשם דוגמה, בשנות התשעים של המאה העשרים ועד 2019, דינמו פגשה את טורפדו 33 פעמים וניצחה אותה 23 פעמים (5 משחקים בלבד הסתיימו בשוויון); את פרטיזן דינמו פגשה 14 פעמים, ניצחה אותה 9 פעמים כששלושה משחקים הסתיימו בתיקו.

## השוואת תארים

## אצטדיוני הקבוצות




## הערות שוליים

קטגוריה:תחרויות כדורגל בבלארוס
קטגוריה:מינסק: ספורט
דרבי
קטגוריה:משחקי דרבי (כדורגל)
צבא מקדוניה הצפונית

[ממוזער|110x110 פיקסלים|[רונדל (תעופה)|רונדל של חיל האוויר הצפון מקדוני]]
ממוזער|חיילים צפון מקדונים ב-2008
**צבא מקדוניה הצפונית** (במקדונית: **Армија на Република Северна Македонија**; בראשי תיבות: **АРCМ**) הוא הצבא האחראי על הגנת הריבונות ושלמותה הטריטוריאלית של מקדוניה הצפונית. החל מ-2005, זהו כוח הגנה מקצועי לחלוטין התואם לתקני נאט"ו.

ב-27 במרץ 2020, מקדוניה הצפונית התקבלה כחברה בנאט"ו.

## היסטוריה

## ארגון
ממוזער|עץ המבנה הארגוני של צבא צפון מקדוניה
על הצבא מפקד הרמטכ"ל הכפוף לשר הביטחון. הפיקוד נעשה באמצעות פיקוד המבצעים המשולב.

להלן מבנה הצבא:

### חטיבת החי"ר הממוכנת
חטיבת חיל הרגלים הממוכנת משתמש כזרוע היבשה והכוח העיקרי של הצבא והיא מורכבת מכוח תגובה מהירה וכוחות מילואים. כוחות התגובה המהירה הם הכוח הפעיל בזמן שיגרה וכוחות המילואים משמשים ככוח הלוחם בזמן חירום.

החטיבה כוללת: 4 גדוד חי"ר ממוכן, גדוד ארטילריה, גדוד שריון, גדוד הנדסה קרבית, יחידת קשר ויחידה להגנה מפני חומרים ונשק לא קונבנציונליים.

הציוד כולל, בין היתר: כ-30 טנקים, כ-130 קני ארטילריה נייחים וניידים, כעשרה כלי ארטילריה רקטיים.

### חיל האוויר וההגנה האווירית
תפקידו של חיל האוויר הוא לתמוך בכוחות היבשה וכן בעת שיגרה לספק ביטחון שוטף לשטח האווירי של צפון מקדוניה. החיל מחולק לשתי יחידות עיקריות: מערך התעופה ומערך ההגנה האווירית.

החיל מחזיק כעשרה כלי טיס בעלי כנף קבועה ומספר דומה של כנף סובבת, כחמישה מסוקי קרב.

### היחידה הימית
מספר קטן ולא ידוע של כלי שיט הפועלים באגמים ובנהרות, בקרבת הגבול.

### רגימנט מבצעים המיוחדים
רגימנט המבצעים המיוחדים כפוף ישירות לפיקוד המבצעים המשולב.

### פיקוד התמיכה הלוגיסטית
פיקוד התמיכה הלוגיסטית אחראי על: תעבורה, תחזוקה ותיקונים, תשתיות ותמיכה לכלל הצבא.

### יחידות נוספות
**היחידה להכשרה וארגון תורת לחימה**: האחראית לאימון וארגון של כלל הכוח ויחידות בצבא בסדיר, בקבע ובמילואים, ובפרט כדי להתאים את הכוחות לסטנדרטים של נאט"ו.

**משמר הכבוד**, **חינוך וחברה צבאית**, **שלישות**.

## ציוד
רוב ציוד שבו משתמש הצבא מקורו בצבאות יוגוסלביה והגוש המזרחי לשעבר ורק מקצתו נרכש ממדינות המערב, בין היתר גם כדי להתאים לסטנדרטים הנהוגים בנאט"ו.

## סיוע למשימות מחוץ למקדוניה הצפונית
* בין השנים 2002–2015 השתתפו כ-3,000 אנשי צבא במשימות שמירת השלום באפגניסטן, במסגרת כוח הסיוע הביטחוני הבין-לאומי (ISAF), בתפקידים ובמשימות שונות.
* בין השנים 2003–2008 השתתפו כ-500 לוחמים (לסירוגין) במלחמת עיראק, לצד חיילי ארצות הברית
* החל מ-2020, קצינים מצבא צפון מקדוניה משתתפים במשימות הדרכה ברפובליקה המרכז-אפריקאית, במסגרת הסיוע של האיחוד האירופאי (“EUTM CAR”).
* החל מ-2020 באוקטובר 2020, נשלחים אנשי צבא, במסגרת כוח KFOR של נאטו", כ"שומרי השלום" בקוסובו.
* נכון לנובמבר 2024, צבא מקדוניה הצפונית נוטל חלק בכוח יוניפי"ל, בלבנון.

## קישורים חיצוניים

* אלבום צילומים של הרגימנט למבצעים מיוחדים

## הערות שוליים

*
מקדוניה הצפונית
לריסה מילר

**לריסה מילר** (נולדה ב-9 בינואר 1988) היא ציירת ומשוררת ישראלית ילידת בלארוס.

## ביוגרפיה
לריסה מילר נולדה ב-1988 בגרודנו, שבבלארוס. בשנת 1993 עלתה לישראל עם משפחתה וגדלה בנצרת עילית, בשכונת הר יונה. למדה במגמת אמנות בתיכון אורט ע"ש יגאל אלון.

בין השנים 2009 ל-2011 למדה אמנות וחינוך בבית הספר לאמנות קלישר והמכון לחינוך דמוקרטי בסמינר הקיבוצים. בהמשך למדה ציור בפרויקט "שמצלאל", שהובילה הציירת נטליה זורבובה. עבדה כמודל עבור הצייר יאן ראוכוורגר. לאחר מכן למדה אצל הציירת אסיה לוקין.

מ-2018 ועד-2024 ניהלה את מרחב התרבות החלופי "הגדה השמאלית", וערכה שם ערבי "שירה בגדה", תערוכות ואירועי תרבות. 

כיום היא עורכת את פינת השירה במדור התרבות של שבועון זו הדרך בו היא גם סוקרת ספרי שירה.

עובדת בגן ילדים. מתגוררת ויוצרת בתל אביב.

## יצירתה
### שירה
מ-2014 שיריה של מילר פורסמו בכתבי העת "מעין", "הליקון", "ננופואטיקה", "גרנטה בעברית", "עיתון 77", "מאזניים", ו"דחק", באנתולוגיות שירה שונות, וכן ב"הארץ", במעריב וב-ynet. שיריה תורגמו לרוסית ופורסמו במגזין "זרקאלו" בעריכת אירינה ורובל-גולובקינה, ותורגמו גם לאנגלית ופורסמו במגזין הספרות האמריקאי Waxwing .

ב-2019 יצא לאור ספר שיריה הראשון, "ארץ הפז", בהוצאת "מעין" ובעריכת רועי צ'יקי ארד.

ב-2022 יצא לאור ספרה השני, "פירה", בעריכת דניאל עוז ובהוצאת ברחש.

ב-2024 יצא לאור ספרה השלישי,"הכלה של המדינה", אף הוא בעריכת דניאל עוז ובהוצאת ברחש.

### ציור
מילר השתתפה בתערוכות יחיד ותערוכות קבוצתיות בישראל ומחוצה לה. להלן מבחר תערוכות בהן השתתפה:
* כנס איחוד הציירים הסובייטים הראשון, בפראג
* התחנה לאמנות עכשווית ברמלה
* יריד "צבע טרי", בתל אביב-יפו
* מוזיאון הנגב לאמנות, בבאר שבע
* גלריה שער 3, חיפה
* גלריה בנימין, תל אביב
* גלריה נולובז, תל אביב
* גלריה לחם ושושנים, תל אביב

## קישורים חיצוניים
* 
* לריסה מילר, באתר גרנטה בעברית
* 
* "כתב חי" - לריסה מילר בתערוכת יחיד חדשה, באתר archijob, הפורטל הישראלי לאדריכלות, עיצוב ותכנון

### משיריה
* 
* 
* "מסך", בכתב העת של הפקולטה לעיצוב ב-HIT מכון טכנולוגי חולון, "כולעיצוב", 14 במרץ 2019
* 
* 
* 
* 
* 
* 

### על ספרה "ארץ הפז"
* 
* חגית בת-אליעזר, על "ארץ הפז", באתר "בכיוון הרוח"
* אילן ברקוביץ', ברוכים הבאים לארץ הפז, בתוכנית של איריס קול, באתר רדיו 103FM

### על ספרה "פירה"
* עומר ולדמן, מועכת את גבולות הדאחקה, מעלה, מארס 2023

### על ספרה "הכלה של המדינה"
* גליה ברס, הפואטי הלא הפואטי, מעלה, דצמבר 2025

קטגוריה:תל אביב-יפו: אישים
קטגוריה:משוררות ישראליות
קטגוריה:משוררים ישראלים
קטגוריה:ציירות ישראליות
קטגוריה:ישראליות ילידות בלארוס
קטגוריה:ישראלים ילידי בלארוס
קטגוריה:עולות בשנות ה-1990
קטגוריה:משוררות כותבות עברית
קטגוריה:משוררים כותבי עברית
קטגוריה:ציירים ישראלים
קטגוריה:עולים בשנות ה-1990
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:ישראליות שנולדו ב-1988
קטגוריה:ישראלים שנולדו ב-1988
Bikini Daze

**Bikini Daze** הוא המיני-אלבום הראשון של הזמרת-יוצרת הדנית מו. המיני-אלבום יצא לאור ב-18 באוקטובר 2013 על ידי חברות התקליטים תקליטי RCA Victor ו-Chess Club. מתוך המיני-אלבום לא יצא אף סינגל.

המיני-אלבום הגיע למקום ה-11 במצעד ה-Heat של בילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2013
קטגוריה:אלבומי מו
קטגוריה:מיני-אלבומים באנגלית
קטגוריה:אלבומים שהופקו על ידי דיפלו
קטגוריה:מיני-אלבומי חברת RCA רקורדס
No Mythologies to Follow

**No Mythologies to Follow** (בעברית: **אין מיתולוגיות לעקוב אחריהן**) הוא אלבום הבכורה של הזמרת-יוצרת הדנית מו. האלבום יצא לאור ב-7 במרץ 2014 על ידי חברות התקליטים RCA ו-Chess Club. מתוך האלבום יצאו שבעה סינגלים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2014
קטגוריה:אלבומי מו
קטגוריה:אלבומים באנגלית
קטגוריה:אלבומי אלקטרופופ
קטגוריה:אלבומים שהופקו על ידי דיפלו
קטגוריה:אלבומי חברת RCA רקורדס
Forever Neverland

**Forever Neverland** (בעברית: **לנצח ארץ לעולם לא**) הוא אלבום האולפן השני של הזמרת-יוצרת הדנית מו. האלבום יצא לאור ב-19 באוקטובר 2018 על ידי חברת התקליטים קולומביה רקורדס. מתוך האלבום יצאו שמונה סינגלים.

האלבום הגיע למקום הראשון במצעד האלבומים של דנמרק.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי מו
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי ג'ון היל
קטגוריה:אלבומים שהופקו על ידי דיפלו
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי פרנק דוקס
קטגוריה:אלבומים שהופקו על ידי קשמיר קאט
קטגוריה:אלבומים שהופקו על ידי MNEK
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי חברת קולומביה רקורדס
When I Was Young

**When I Was Young** (בעברית: **כשהייתי צעירה**) הוא המיני-אלבום השני של הזמרת-יוצרת הדנית מו. המיני-האלבום יצא לאור ב-26 באוקטובר 2017 על ידי חברת התקליטים סוני מיוזיק אנטרטיינמנט.

המיני-אלבום הגיע למקום השמיני במצעד האלבומים של דנמרק.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומים מ-2017
קטגוריה:אלבומי מו
קטגוריה:מיני-אלבומים באנגלית
קטגוריה:אלבומי חברת סוני מיוזיק אנטרטיינמנט
רן בגנו

**רן בגנו** (נולד ב-23 בנובמבר 1965) הוא מלחין ומפיק מוזיקלי ישראלי. זוכה פרס אופיר לשנת 2014 בעבור הלחנת פסקול הסרט אפס ביחסי אנוש.

## קורות חייו
בגנו החל בשנת 1987 לעסוק במגוון רחב של מוזיקה, והלחנת פסקולים להצגות תיאטרון, סדרות טלוויזיה וסרטים.

הוא זכה בפרסים רבים בעבור המוזיקה והפסקולים שהלחין לקולנוע, ובהם פרס אופיר בשנת 2014 בעבור הלחנת המוזיקה ל"אפס ביחסי אנוש", פרס חג'ג' על הפסקול בסרט "פלסטלינה" (2013), פרס האקדמיה הישראלית לטלוויזיה בעבור פסקול הסדרה פלפלים צהובים בשנים 2011 ו-2014, ופרס פורום היוצרים לסרטים תיעודיים על פסקול הסרט "מרגל השמפניה" (2007).
עיבד וניגן בפסקולי הסרטים "המיועד", "שחור" ו"ארץ חדשה" ובמוזיקה להצגות רבות, ביניהן "מלאכים באמריקה" ו"גורודיש" בתיאטרון הקאמרי, "כריתת ראש" ו"ביקור הגברת הזקנה" בתיאטרון הבימה.
לתיאטרון נאפולי (Teatro Stabile Napoli) הלחין את אנטיגונה, הים לא מרטיב את נאפולי, אנטוניו וקלאופטרה, גן הדובדבנים ושלוש אחיות והיה מועמד לפרס התיאטרון האיטלקי ב-2013 ו-2014 על הלחנת המוזיקה לאנטיגונה ולאנטוניו וקלאופטרה.

ב-1989 הפיק את אלבומו השני של דני בסן, "הילד שבי", בו גם היה אחראי על העיבודים יחד עם יזהר אשדות. ב-1998 הפיק בגנו את התקליטור בלדינו "ירושה" ("הרנסיה") של הזמרת סוזי.  ב-2019 הלחין לצד אילן שס וצביקה נתן את פסקול הסרט המחשמלים. בגנו הוא המנהל המוזיקלי של להקת המחול "ורטיגו", והלחין את המוזיקה ליצירותיה של נועה וירטהיים: "לימבוס", "חמסין", "איש חוטים", “אסתר”, “סילויה” ו”לידת הפניקס”. 

ב-2020 הלחין את פסקול הסרט "שאיפה לחיים".

בנוסף להלחנה, בגנו מרצה בשנה ד' במוזיקה לסרט קצר בבית הספר סם שפיגל לקולנוע ולטלוויזיה.

## מחזות זמר ותיאטרון
(חלק ממחזות הזמר זכו להפקות מחודשות עם השנים)
* ההצגות "שירה", "טירונות בלוז", "בין חברים", "רק אתמול נולדה", "רומאו ויוליה", ו"ג`ייפס" בתיאטרון באר שבע
* "מותו של סוכן", "מונולוגים מהואגינה", מותו של סוכן, מונולוגים מהווגינה, קוויאר ועדשים ו"הכלה וצייד הפרפרים" בתיאטרון הבימה
* "אבודים ביונקרס", "קפה ערבה", "בחורים טובים", אמא שלו" ו"זהות" בתיאטרון בית לסין
* "משפחת ישראלי" ו"סוחרי גומי" בתיאטרון חיפה
* "עם חיוך ואקדח" ו"פריקס" בבימויה של סיגל אבין, בסטודיו של יורם לוינשטיין
* משרתם של שני אדונים, "שמנה" ו"הנמר" בתיאטרון הקאמרי
* "הנמר" בבימויו של עמי דיין, זוכת הפרס הראשון ב"תאטרונטו" 1995
## מוזיקה לסרטים ולטלוויזיה
(רשימה חלקית)
* הלחין את הפסקולים לדרמות "שחקנית ספסל", "קצ`חן", "גרוסמן הגדול", "הניצול" ו"בית חלומותי"
* פסקול הסרטים “הנבחר” ו”אדמה חדשה”
* פלפלים צהובים - זוכה פרס הפסקול הטוב לשנת 2011
* בלתי הפיך
* מגדלים באוויר, ערוץ 10 (2010)
* מרגל השמפניה - (זוכה פרס האקדמיה לסרטים דוקומנטריים 2007)
* שישה מיליון ואחד
* המתים של יפו (2019)
* 70 מיליון סיבות לעושר
* סוף עידן התמימות - זוכה פרס חג'ג' בפסטיבל ירושלים לקולנוע 2013
* אפס ביחסי אנוש - זוכה הפסקול בפרס אופיר 2014
* נדיה - שם זמני (2015)
* שבוע ויום - (2016)
* "שייקה - החיים הנסתרים של שייקה אופיר" (2019)
* "שאיפה לחיים" - (2020)
* הרפסודה
* לרוץ על החול - (2023)
* משי זהב, כאן 11 (2025)

## פרסים ומועמדויות

## קישורים חיצוניים

## הערות שוליים

קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1965
נקודת קושן (אנטארקטיקה)

**נקודת קושן** או **נקודת קושון** (באנגלית: **Caution Point**; מילולית: נקודת זהירות) היא לשון יבשה בחוף המזרחי של ארץ גרהאם שבאנטארקטיקה.  

הנקודה ממוקמת 7 קילומטרים מצפון-מזרח להר ברקס, והיא מהווה את הצד הצפוני של הכניסה לפיורד ספיליין.  

כמו כן הנקודה מהווה את הגדה הצפונית של קרחון קריין.     

## היסטוריה
### גילוי ומיפוי המפרצון

אזור לשון היבשה צולם מהאוויר על ידי סר יוברט וילקינס, בטיסתו מעל האזור ב-20 בדצמבר 1928.

האזור צולם מהאוויר ומופה בשנית בשנת 1947 על ידי סקר שטחי חסות איי פוקלנד. 

### מקור השם

שמה של לשון היבשה ניתן לה בשנת 1947 על ידי סקר שטחי חסות איי פוקלנד.

שם זה ניתן בשל הקושי למפות את הנקודה ולהגיע אליה מהאוויר, דבר שדרש זהירות רבה.

## קישורים חיצוניים

* נקודת קושן באתר הסקר הגאולוגי של ארצות הברית
* נקודת קושן באתר הגאזט האנטארקטי המשווה SCAR של ממשלת אוסטרליה

## הערות שוליים
   

קושון
קושון
The Idea of Beautiful

**The Idea of Beautiful** הוא אלבום הבכורה של הראפרית האמריקאית, רפסודי. האלבום יצא לאור ב-28 באוגוסט 2012, על ידי חברת התקליטים איטס א וונדרפול וורלד מיוזיק גרופ.

## רשימת רצועות

## קישורים חיצוניים

קטגוריה:אלבומי בכורה מ-2012
קטגוריה:אלבומי רפסודי
Standing Ovation: The Greatest Songs from the Stage

**Standing Ovation: The Greatest Songs from the Stage** הוא אלבום האולפן הרביעי של הזמרת הסקוטית סוזן בויל. האלבום יצא לאור ב-13 בנובמבר 2012 על ידי חברות התקליטים סייקו וקולומביה רקורדס.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי סוזן בויל
קטגוריה:אלבומים שהגיעו למקום הראשון בניו זילנד
קטגוריה:אלבומי חברת סייקו מיוזיק
קטגוריה:אלבומי חברת קולומביה רקורדס
Laila's Wisdom

**Laila's Wisdom** הוא אלבום האולפן השני של הראפרית האמריקאית, רפסודי. האלבום יצא לאור ב-22 בספטמבר 2017, על ידי חברת התקליטים רוק ניישן.

## רשימת רצועות

## קישורים חיצוניים

קטגוריה:אלבומי רפסודי
A Wonderful World (אלבום של סוזן בויל)

**A Wonderful World** (בעברית: **עולם נפלא**) הוא אלבום האולפן השביעי של הזמרת הסקוטית סוזן בויל. האלבום יצא לאור ב-4 בנובמבר 2016 על ידי חברות התקליטים סייקו וקולומביה רקורדס.

האלבום הגיע למקום השביעי במצעד האלבומים של סקוטלנד.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סוזן בויל
קטגוריה:אלבומי חברת סייקו מיוזיק
קטגוריה:אלבומי חברת קולומביה רקורדס
Ten (אלבום של סוזן בויל)

**Ten ** (בעברית: **עשר**) הוא אלבום האוסף הראשון של הזמרת הסקוטית סוזן בויל. אלבום האוסף יצא לאור ב-31 במאי 2019 על ידי חברות התקליטים סייקו וקולומביה רקורדס. באלבום האוסף נכללים שלל גרסאות כיסוי אותן ביצעה בויל מחדש.

אלבום האוסף הגיע למקום החמישי במצעד האלבומים הבריטי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סוזן בויל
קטגוריה:אלבומי גרסאות כיסוי
קטגוריה:אלבומי חברת סייקו מיוזיק
קטגוריה:אלבומי חברת קולומביה רקורדס
Beauty and the Beast (אלבום)

**Beauty and the Beast** (בעברית: **היפה והחיה**) הוא המיני-אלבום השני של הראפרית האמריקאית רפסודי. האלבום יצא לאור ב-7 באוקטובר 2014, על ידי חברת התקליטים ג'מלה רקורדס.

## רשימת רצועות

## קישורים חיצוניים

קטגוריה:מיני-אלבומים מ-2014
קטגוריה:אלבומי רפסודי
אהרן מאוסטרהא

רבי **אהרן מ[[אוסטרוה|אוסטרהא]]** (-כ"ו באדר ב' ה'תק"ע, 1810), היה מצדיקי תנועת החסידות בדור ה-3, תלמידו של המגיד ממזריטש. מפורסם גם בשמו **ד"ר גארדיא**, בשל היותו רופא, לפני התקרבותו לחצר המגיד ממזריטש.

## ביוגרפיה
על פי המסורת החסידית, ד"ר גארדיא עזב בצעירותו את דרך אביו, ולמד רפואה, ולבסוף היה רופאו האישי של מלך פרוסיה. עקב מופת ששמע על המגיד ממזריטש, הגיע לחצרו, וביקש ממנו דרך תשובה, ולאחר תקופה הפך לתלמיד מן המניין בחצרו.

בספר 'מזכרת לגדולי אוסטרהא' מסופר שלאחר חזרתו בתשובה, היה רופא המחוז, והיה הולך חגור בחרב כאות כבוד לתפקידו, והיה מכונה 'רבי', בשל האמונה כי הוא מרפא את החולים בדרך מופת ולא בדרכי הרפואה.

סיפורו מוזכר בקצרה בספר 'שארית ישראל', לרבי ישראל דב בער מווילעדניק:'כמו שידוע מהמגיד הגדול ממזריטש, שלקח את הרופא גארדע מעמקי הקליפות והושיבו ברום המעלות...'. סיפורים נוספים עליו מובאים בספר 'בית אברהם' לרבי אברהם מסלונים, כתבי רבי יאשע שו"ב, ספר 'מזקנים אתבונן' (ירושלים תשס"ז), 'מאמר מרדכי' (ירושלים תשס"ב, סיפורי רבי מרדכי חיים סלונים),

בתו חנה, הייתה גם רופאה, וכונתה "חנה'לי דיא דאקטרין" (חנה הרופאה).

## ראו גם
*חיים דוד ברנהרד (רופא יהודי נוסף שחזר בתשובה, והפך לצדיק חסידי).

## לקריאה נוספת
*מרדכי גרליץ, **הנהר היוצא מעדן**, פרק יב, בני ברק תשס"ו.
*ישראל יעקב קלפהולץ, **המגיד ממזריטש**, עמוד קנא, בני ברק תשל"ב.
*הרב ישכר בעריש ווייס, **[[עלים לתרופה (עלון)|עלים לתרופה]]** גיליון א'רו, ויקהל פקודי תש"פ.
*הרב שמואל דוד פרידמן, **בדידי הוי עובדא**, נ"י, תשע"ו, פרק לד, עמ' תקכח-תקלב. (עם תמונה מהמצבה).

## קישורים חיצוניים
*הישיש מוהר"ר אהרן דאקטער גארדיא בתוך 'מזכרת לגדולי אוסטרהא', באתר היברובוקס.

## הערות שוליים

קטגוריה:תלמידי המגיד ממזריטש
קטגוריה:רבנים מווהלין
קטגוריה:רופאים יהודים
קטגוריה:חוזרים בתשובה
מרקו בן ברוך

**מרקו בן ברוך** (נולד ב-7 במרץ 1963) הוא כדורגלן עבר ישראלי ששיחק בעמדת הקשר, ומזוהה בעיקר עם הפועל צפרירים חולון. בן ברוך הוא מלך שערי הקבוצה בכל הזמנים.

## קריירה
בן ברוך החל לשחק כדורגל באופן רשמי רק בגיל 17 בקבוצת הנוער של גדנ"ע יהודה, לאחר שירותו הצבאי הצטרף לקבוצת צפרירים חולון ששיחקה בליגה א' ובהמשך לאחר האיחוד עם הפועל חולון כשנקראה הקבוצה "הפועל צפרירים חולון". תחילה שימש כשחקן מחליף ובהמשך התבסס מקומו הרכב הפותח והוא הפך לעושה המשחק ומוביל הכדור של הקבוצה לאורך כ-12 עונות כולל שתי עליות לליגה הבכירה (87', 90') והעפלה לחצי גמר גביע המדינה בעונת 93/94 בו כבש צמד פנדלים (3:3) בהפסד בבעיטות הכרעה מול מכבי תל אביב. בהמשך חתם בתחילת עונת 95/96 במכבי עירוני אשדוד מהליגה הארצית במטרה לעלות איתה לליגה הבכירה, אך הקבוצה ויתרה על העלייה באמצע העונה ובן ברוך עבר לקבוצת הפועל רמת גן, איתה סיים במקום השישי בליגה הארצית. כעבור עונה נוספת ברמת גן חזר עם פתיחת עונת 97/98 לצפרירים חולון בליגת המשנה והעפיל עימה לליגה הבכירה לעונת 98/99, ובסיום אותה עונה בגיל 36, פרש מהמשחק.

לאחר הפרישה פנה בן ברוך לתחום הקולינריה ובהמשך עבד כנהג אוטובוס בחברת דן.

מרקו בן ברוך השתייך לסגל נבחרת ישראל, בה הופיע פעמיים במשחקי ידידות מול נבחרות רומניה ומלטה.

## קישורים חיצוניים

* מרקו ואן ברוך, באתר מוזיאון הפועל פתח תקווה
* עמוד השחקן של מרקו בן ברוך באתר ההתאחדות לכדורגל בישראל

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני גדנ"ע יהודה
קטגוריה:כדורגלני צפרירים חולון
קטגוריה:כדורגלני מכבי עירוני אשדוד
קטגוריה:כדורגלני הפועל רמת גן
קטגוריה:חולון: כדורגלנים
קטגוריה:ישראלים שנולדו ב-1963
פארק פלאזה מלונות אירופה

**PPHE Group Limited**, לשעבר **פארק פלאזה מלונות אירופה**, היא קבוצת נדל"ן ומלונאות בינלאומית. החברה רשומה בבורסה לניירות ערך בלונדון והיא מהווה מרכיב במדד FTSE 250.

## היסטוריה
החברה הוקמה בשנת 1989, על ידי איש העסקים אלי פפושדו, כחברת בת של קבוצת "מלונות ים סוף" שבבעלותו, עם רכישת מלון ראשון בעיר איינדהובן בהולנד. ב-1993 רכשה החברה מלון באמסטרדם. בשנת 1994, קיבלה זכיין בלעדי של מותג המלונאות פארק פלאזה, להפעיל מלונות תחת שם המותג בבלגיה, הולנד, לוקסמבורג, הממלכה המאוחדת וישראל. באותה עת גם החלה החברה לפעול בשותפות עם חברת אירופה-ישראל, שבהמשך מוזגה לתוך חברת אלסינט והייתה בבעלות איש העסקים מוטי זיסר. בשלב זה הפעילה החברה חמישה מלונות ועלתה לראשונה תוכנית להנפיק את החברה בבורסה, אך היא לא יצאה לפועל.

בשנים 1999–2000 רכשה או חכרה שלושה מלונות בלונדון ורכשה קרקע לבניית מלון נוסף, חלקם בשותפות עם חברת אלסינט. ב-2003 חנכה החברה אקווריום ייחודי, במלון אסטריד פארק פלאזה בבלגיה, בהשקעה של כ-10 מיליון יורו. החברה העריכה כי צפויים כ-500,000 מבקרים מדי שנה באקוואריום, שיניב הכנסות של כ-5 מיליון יורו.

ביולי 2007, החברה הונפקה בבורסת AIM, בורסת משנה של הבורסה לניירות ערך בלונדון וגייסה של 173 מיליון דולר, לפי שווי שוק של 460 מיליון דולר.

באפריל 2008 נכנסה לפעילות בקרואטיה, שרכשה 20% מחברת מלונות קרואטית. באותה תקופה הקימה החברה גם מיזם משותף עם האחים דוד וסימון ראובן, להקמת מלון בן 300 חדרים סמוך ל. בניית המלון התעכבה שנים רבות, והוא הושלם רק ב-2024 בשם "ארט'וטל לונדון הוקסטון" ("art'otel London Hoxton").

במרץ, 2010, חנכה החברה את מלון "פארק פלאזה וסטמינסטר ברידג'" בלונדון, אחד הגדולים והמפוארים בעיר ובו כ-1,000 חדרים. הוא נבנה בעלות של כ-300 מיליון ליש"ט (כ-2 מיליארד שקל), רובו במימון בנק הפועלים. במאי רכשה החברה את מלון העסקים "הוליידי אין אמסטרדם", הצמוד לנמל התעופה סכיפהול, תמורת כ-30 מיליון אירו.

בשנת 2013, חנכה החברה את מלון Art'otel אמסטרדם הכולל 107 חדרים הנמצא באמסטרדם שבהולנד.

ביוני 2014, קיבלה מבנק הפועלים מימון בסך 450 מיליון שקל לבניית מלון נוסף בלונדון.

בשנת 2021 חברת "כלל ביטוח" השקיע 560 מיליון שקל ברכישת 49% בשני מלונות של החברה בלונדון, "ריברבנק" ו"ארט'וטל לונדון הוקסטון".

בנובמבר 2025 הודיע פפושדו כי הוא בוחן את מכירת החברה ומחיקתה מהמסחר בבורסת לונדון.

## פעילות
נכון לשנת 2025 החברה מפעילה ב-50 בתי מלון ברחבי אירופה, רובם בבעלותה, הפועלים תחת מספר מותגים בזיכיון של קבוצת מלונות רדיסון בלו, בהם "פארק פלאזה".
בנוסף לחברה מותג עצמאי הנקרא Art'otel.

## קישורים חיצוניים

* 

* 
## הערות שוליים

קטגוריה:חברות הנסחרות בבורסה לניירות ערך בלונדון
קטגוריה:רשתות בתי מלון
בזכות עצמה (מיני סדרה)

**בזכות עצמה** (באנגלית: **Self Made**) היא מיני־סדרת דרמה אמריקאית בת ארבעה פרקים, שהופצה ב־20 במרץ 2020 בנטפליקס. הסדרה מספרת את סיפור חייה של מאדאם סי ג'יי ווקר,ומבוססת על ביוגרפיה בשם "**על אדמתה שלה**" שכתבה אללי'ה באנדלס, סופרת ועיתונאית אמריקאית שהיא נכדתה של בתה המאומצת של ליליה – בתה של המאדאם.

הסדרה בוימה על ידי קאסי למונס, שביימה מספר סרטים כמו "סודותיה של איב" ו"הארייט: הדרך לחופש" ושיחקה בסרט שתיקת הכבשים בדמותה של ארדליה מאפ.

## עלילת הסדרה
מאדאם סי ג'יי ווקר עבדה בלואיזיאנה בתור כובסת ענייה. כאשר שערה החל לנשור וקשיי החיים כבדו עליה, קנתה קרם לשיער מאנני מאלון יזמית אמריקאית בעלת מותג של קוסמטיקה ומספרה. למזלה שערה החל לצמוח והיא ביקשה מאנני (בתוכנית נקראת אדי מונרו) להיות המשווקת של מוצריה, שלא הסכימה וסילקה אותה בבושת פנים ממספרתה ואמרה לה בשחצנות שמקומה במכבסה בלבד.

המאדאם מינפה את הסירוב המביש – בשלב הראשון פתחה מפעל קטן בביתה לייצור קרם לשיער. לאחר שרפה שהייתה במפעל, עברה עם משפחתה, שנרתמה לקידום המותג ועזרה לה בעבודה, לעיר אחרת, שם פתחה סלון תסרוקות ותספורות. לאט לאט העסק החל לצבור תאוצה והיא פתחה באמצעות זכייניות צעירות מספרות ברחבי היבשת. כמו כן היא מצליחה לייצר ולמכור אלפי ערכות של קרם מצמיח שיער, גלוסין ומסרק חם וכך המאדאם נהפכת לאימפריה של מוצרי יופי וטיפוח שיער ונכנסת לדפי ההיסטוריה כאישה הראשונה שהפכה למיליונרית בזכות עצמה.

## עסקים ונדבנות
המפעל של המאדאם עדיין קיים בימינו והמוצרים משווקים באתר "**sephora**" הצרפתי שם אפשר לקנות מוצרים לשיער, איפור, בישום ומוצרי טיפוח שונים.
* המאדאם הייתה פילנתרופית גדולה ותרמה רבות למוסדות וארגונים אפרו אמריקאיים.
* לאורך כל הדרך היה לה חשוב להעסיק נשים כך שהן תהיינה עצמאיות ותוכלנה לפרנס את משפחתן בכבוד.
* בסוף הפרק הרביעי והאחרון צוין שהיא נכנסה לספר השיאים של גינס כאישה הראשונה שהפכה למיליונרית בכוחות עצמה.
* הסדרה מעלה סוגיות ותובנות שונות כגון :הקשר המורכב של נשים שחורות עם שיערן, תחושה שהאישה הלבנה היא השולטת ומכתיבה מה נכון, וסוגיית השיער הופך בסופו של דבר לסמל של שחרור וחירות והכרה במודלים שונים של יופי ואופנה, וכמובן הנושא הוותיק האם אישה תצליח לפרוץ את המעגל הקשוח של העולם הכלכלי הגברי ולהתעשר בזכות עצמה?

## שחקנים

## קישורים חיצוניים
* 

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2020
פורד פלקון XW

**פורד פלקון XW** (באנגלית: **Ford Falcon XW**, קרוי גם: **Ford Futura (XW)**, קרוי גם: **Ford Fairmont (XW)**) היא מכונית משפחתית גדולה מתוצרת יצרנית הרכב **פורד אוסטרליה** , חברת בת של **[[פורד]]** אשר יוצרה בין השנים 1970–1969 באוסטרליה
## תצורות
* 4 דלתות - סדאן (6 נוסעים: 3+3, 5 נוסעים: 2+3).
* 5 דלתות - סטיישן.
* 2 דלתות - מסחרית.
* 2 דלתות - טנדר ("Falcon Utility").

## "פורד פלקון XW"

* יוצרו 105,785 יחידות. יוצרו 662 מדגם "GT" ו-287 יחידות מדגם "GT-HO".
* מנוע קדמי.
* מנוע בנזין.
* סוג הנעה: הנעה אחורית.
* מתלים: קדמי - סוג עצמאי עם קפיצי סליל ובולמי זעזועים הידראוליים כפולים, אחורי - קפיצים חדים, קפיצים חצי אליפטיים עם בולמי זעזועים הידראוליים כפולים.
* בלמים - חזית: תופים הידראוליים (254 מ"מ), אחורי: תופים הידראוליים (254 מ"מ).
* מצמד - מצמד צלחת יבש יחיד, מופעל הידראולית.
* קיבולת מכל דלק - 74.6 ליטר.
* הגה כוח - אופציונלי.
* מחיר היחידה היה 2,320 דולר (אוסטרליה, שנת 1969).
* תאוצה בין 0–97 קמ"ש היא 10.5 שניות (דגם מנוע V8 צילינדרים, 4.9 ליטר משודך לתמסורת ידנית - 4 מהירויות.
* * "פורד פלקון XY" מסדרת "GT", דגם "GT-HO Phase II" הוגדר כ"מכונית שרירים". הורכב בדגם מנוע V8 צילינדרים, 5.8 ליטר המפיק 300 כ"ס ב-5,400 סל"ד, יחס דחיסה 11.0:1, תאוצה בין 0–97 קמ"ש היא 6.4 שניות.

## תמונות

קובץ: 1969 Ford Falcon (XW) 500 sedan (19260454761).jpg | "פורד פלקון XW", דגם "500" שנת 1969
קובץ:1970 Ford XW Falcon GT-HO sedan (23615534833).jpg | "פורד פלקון XW" דגם "GT-HO", שנת 1970
קובץ:Ford Falcon XW Sedan.jpg | "פורד פלקון XW"
קובץ:1969 Ford Falcon XW GTHO Brambles Red.jpg | "פורד פלקון XW" דגם "GTHO", שנת 1969
קובץ:1970 Ford XW Falcon GT sedan (24159846291).jpg | "פורד פלקון XW", דגם "GT" שנת 1970
קובץ:Ford Falcon GT (26239589208).jpg | "פורד פלקון XW", דגם "GT" - מבט לתא הנהג ולוח מחוונים
קובץ:1970 Ford XW Falcon station wagon (7026633915).jpg | "פורד פלקון XW" - סטיישן, שנת 1970
קובץ:1969-70 XW Ute==.JPG | "פורד פלקון XW" - טנדר מסוג "Utility"
קובץ:Ford Falcon XW Utility 1969- 70 (Australia) (16752140566).jpg | "פורד פלקון XW" - טנדר מסוג "Utility"
קובץ:Ford Falcon XW Panel Van.jpg | "פורד פלקון XW" - מסחרית


## ראו גם
* פורד
* פורד פלקון
* פורד פלקון XA
* פורד פלקון XP
* פורד פלקון XG
* פורד פלקון XY
* פורד פלקון ED
* פורד XY פלקון GT

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:מכוניות שרירים
XW
קטגוריה:דגמי מכוניות שהושקו ב-1969
קטגוריה:כלי רכב המיוצרים באוסטרליה
חמשת אגמי פוג'י

[ממוזער| חמשת אגמי פוג'י ותצפית על [הר פוג'י מאזור חמשת האגמים.]] 
**חמשת אגמי פוג'י** (ביפנית: 富士五湖, פוג'י-גוקו) הוא אזור בבסיסו של הר פוג'י במחוז יאמאנאשי שביפן. חיים 100,000 תושבים באזור זה, שגובהו כאלף מטרים מעל פני הים. חמשת האגמים נוצרו כתוצאה מהתפרצויות הר פוג'י.

## האגמים
ימין|ממוזער|288x288 פיקסלים| כרזת טיולים משנות השלושים המתארת את אגם מוטוסו. 
חמשת האגמים ממוקמים בקשת סביב מחציתו הצפונית של הר פוג'י. בימי קדם, התפשטה על פני האזור זרימת לבה מהתפרצות געשית של ההר, תוך סתימת נהרות, וכתוצאה מכך נוצרו האגמים. כולם נחשבים לאטרקציות תיירותיות ולמקומות דיג.

### אגם קווגוצ'י
שמאל|ממוזער|250x250 פיקסלים| אגם קווגוצ'י 
אגם קווגוצ'י (河口湖 ; קווגוצ'י-גו) הוא המפורסם מבין חמשת האגמים, ותמונות של אגם זה משמשות לרוב בכרזות ובפרסומות לאזור חמשת אגמי פוג'י. מספר גדול של מלונות נבנו לאורך גדותיו, והמקומיים מספקים טיולי שייט לתיירים. זהו האגם היחיד באזור חמשת האגמים שיש בו אי. אירועי תרבות מקומיים רבים נערכים בסמוך לאגם זה לאורך כל השנה.

### אגם מוטוסו
אגם מוטוסו (本 栖 湖 ; מוטוסו-קו) הוא האגם התשיעי בעומקו ביפן, בגובה 140 מטרים. אגם מוטוסו, אגם סאי ואגם שוג'י היו בעבר אגם אחד גדול, שפוצל בשל זרימת לבה על פני השטח שבו נמצא כעת יער אוקיגרהארה ג'וקאי. שלושת האגמים הללו עדיין מחוברים על ידי נתיבי מים תת-קרקעיים.

### אגם סאי
שמאל|ממוזער|250x250 פיקסלים| אגם סאי 
כאמור, היה אגם סאי בעבר חלק מאגם גדול שכלל גם את אגם שוג'י ואת אגם מוטוסו. בצד המערבי של אגם סאי (西湖 ; סאי-קו) מתחיל יער אוקיגרהארה ג'וקאי.

### אגם שוג'י
אגם שוג'י (精進 湖 ; שוג'י-קו) הוא הקטן מבין חמשת האגמים. לבה עדיין זורמת מהמים. תושבים בדרך כלל דגים מהסלעים הגעשיים.

### אגם יאמאנאקה
האגם המזרחי ביותר והגדול מבין חמשת האגמים, אגם יאמאנאקה (山 中 湖 ; יאמאנאקה-קו) הוא גם האגם השלישי בגובהו ביפן, וגובהו 980 מטרים מעל פני הים.

## תעשיית התיירות
עיקר הרווחים של תושבי האזור מקורם בתעשיית התיירות. האטרקציות העיקריות באזור כוללות:
* הר פוג'י
* אונסנים
* פוג'י-קיו היילנד  - פארק שעשועים שבו אחת מרכבות ההרים הגבוהות בעולם
* האגמים - סיור, שיט ודיג
* טיולים רגליים וטיפוס הרים
* כפר הריפוי (や し の 里 איאשינוסאטו) – כפר יפני משוחזר
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צ'ובו
קטגוריה:יפן: אגמים
קטגוריה:יפן: אטרקציות תיירותיות
זופה אינגלזה

**דזופה אינגלזה** (מבוטא - ד**זוּ֫פָּה אִ֮ינגְלֵֽזֶה (**ולא זופה) [ˈdzuppa iŋˈɡleːze; ˈtsuppa iŋˈɡleːse]; משמעות השם המקורי באיטלקית, "מרק אנגלי") הוא קינוח איטלקי במקור. הקינוח מבוסס על שכבות של חביצה (קאסטרד) - קרם מבוסס על חלב או שמנת בתוספת של חלמוני ביצים וסוכר, ועוגת ספוג. נראה שהזופה אינגלזה הוא במקור וריאציה על הקינוח טרייפל.

## היסטוריה
מתכונים לקינוח זה הופיעו לראשונה באזורים שונים באיטליה, למשל אמיליה-רומאניה (בעיירות מודנה, פארמה, בולוניה, פורלי, פרארה ורג'יו אמיליה), וגם באזורי המחוזות מארקה, אומבריה ולאטיום בסוף המאה ה-19. 

המקור לקינוח זה אינו מוכח; תאוריה אחת קובעת שמקורו של הזופה אינגלזה הוא במטבחי המאה ה-16 של הדוכסים מבית אסטה, שהיו השליטים באזור פרארה. על פי הסיפור הזה, הדוכסים ביקשו מהטבחים שלהם לנסות ולשחזר את הקינוח המפואר "הטרייפל האנגלי" ממנו הם נהנו לאכול בחצרות המשפחות בעידן האליזבתני באנגליה, שם נהגו לבקר לעיתים קרובות. בפועל הגרסה של הקינוח שהייתה נפוצה אז הייתה מעין וריאציה על הקינוח האנגלי במקור.

כדי להכין זופה אינגלזה, אפשר להשתמש בעוגת ספוג או בבישקוטים הטבולים בליקר איטלקי מקומי שנקרא **אלקרמס** (Alchermes): ליקר ארומטי מאוד בניחוח צמחי תבלין, בצבע אדום כהה. בנוסף לליקר זה אפשר להשתמש גם ברוזוליו או ברום כתחליף לליקר האלקרמס.

לאחר שלב זה הבסיס של הקינוח מורכב בשכבות לסירוגין עם חביצה, וקרם ביצים סמיך המבושל עם חתיכות גדולות של גרידת לימון (שמוסרות לאחר הבישול). לעיתים קרובות נוצרת שכבה של קרם שוקולדי המכונה *crema alla cioccolata על* ידי המסה של שוקולד מריר בתוך קרם החביצה הרגיל בו משתמשים. באיטליה השכבה העליונה של הציפוי תהיה מדי פעם מבוססת על שמנת, מרנג או שקדים.

זופה אינגלזה הוא גם טעם ג'לאטו פופולרי.

## מקור השם
המילה "זופה" (מרק) במטבח האיטלקי מתייחסת גם למנות מתוקות וגם למלוחות. מקור המילה הוא מהפועל "inzuppare" שמשמעותו המילולית היא "לטבול". כשם שעוגת הספוג או הבישקוטים שמהווים את הבסיס לקינוח טבולים בליקר, כך נקרא קינוח זה זופה. באופן דומה, דגים שמנים, שעועית עם תבשילי ירקות, ותבשילי דגים או פירות ים מתוארים במילים המכילות את המילה "זופה", כמו "zuppa di verdure" או "zuppa di pesce". מנות אלו המבוססות על טבילה שלהן מוגשות לרוב עם לחם.

ישנן תיאוריות נוספות לגבי מקור השם, כמה מהן:  "משמעותו של השם המתורגם באופן מילולי מאיטלקית הוא *"מרק אנגלי"* ואולי למעשה מסמל את הדמיון של קינוח זה לקינוח האנגלי, הטרייפל. אחרים מאמינים כי מדובר בשיבוש דיאלקטי של הפועל *inzuppare,* שמשמעותו "לגמוע" (באנגלית: *to sop*".

 "קינוח שהומצא על ידי האופים הנפוליטניים של אירופה במהלך המאה ה -19. הקינוח הזה נוצר בהשראת פודינג אנגלי שהיה אז אופנתי (...)" 

 "הקינוח העשיר הזה היה חלק ממחוות רבות שהעניקו הנאפוליטנים אסירי התודה לאדמירל הוריישו נלסון לאחר ניצחונו על נפוליאון בונפרטה בקרב הנילוס בשנת 1798. "מרק אנגלי", כפי שהקינוח הזה כונה אז, היה יצירתו של טבח קונדיטור אנונימי שנמאס לו מהאדמירל, האנגלים והטרייפלים המוספגים באלכוהול"  
## ראו גם
* טרייפל
*חביצה
* טירמיסו
* סופנגלה

## קישורים חיצוניים

* מדיה בנושא זופה אינגלזה בוויקישיתוף
*מתכון להכנת זופה אינגלזה, באתר השף הלבן של תנובה
*מתכון להכנת זופה אינגלזה, אתר פסטה everyday

*"צופה אינגלזה" איטלקית של אגסים והדרים מסוכרים, אתר אונלייף

## הערות שוליים

קטגוריה:המטבח האיטלקי: קינוחים
קטגוריה:מילים וביטויים באיטלקית
קטגוריה:קינוחי ביצים
רוקיה בנת מוחמד

**רוקיה בנת מוחמד** (בערבית: **رُقيّة بنت محمد**; 601 – 624) הייתה בתו של נביא האסלאם מוחמד מאשתו ח'דיג'ה.

## חייה
היא נולדה במכה בשנת 601, אם כי סברה אחרת גורסת כי היא נולדה בשנת 602, והייתה הילדה השלישית של מוחמד וח'דיג'ה, השנייה מבין הבנות.

בשנת 610, התחתנה רוקיה עם בן דודה, עותבה בן אבו להב. לאחר שמוחמד דיבר על דודו אבו להב ואמר שגורלו עומד להיות באש הגיהנום, אבו להב אמר לבנו שהוא לעולם לא ידבר אתו אלא אם הוא יתגרש מרוקיה. עותבה לקח את האיום ברצינות, והתגרש ממנה.

בשנת 614, התחתנה רוקיה עם עות'מאן בן עפאן, ואף התלוותה אליו בהגירה לחבש.

בשנת 616, ילדה רוקיה את עבדאללה, אשר נפטר שש שנים לאחר מכן.

## פטירה
רוקיה חלתה במחלה קשה במרץ 624, ומאוחר יותר במהלך אותו החודש היא נפטרה באל-מדינה.

## אילן יוחסין

## קישורים חיצוניים

* 

## הערות שוליים

קטגוריה:מוחמד
קטגוריה:נשים במאה ה-7
קטגוריה:ילידי 601
קטגוריה:נפטרים ב-624
ויקיפדיה הבורמזית

**ויקיפדיה הבורמזית** היא הגרסה בשפה הבורמזית של ויקיפדיה, האנציקלופדיה החופשית. היא הושקה ביולי 2004.

נכון ל-ב  ישנם בו  ערכים ו- משתמשים פעילים.

## היסטוריה
### ציר זמן
* 2004: ויקיפדיה הבורמזית הושקה.
* 2005: כמה מהוויקיפדים הבורמזים הצטרפו והחלו לכתוב.
* 2008: התוכן צמח בצורה דרסטית.
* 2010: סדנת ויקיפדיה הבורמזית הראשונה שהתקיימה בבנגקוק, תאילנד עם אנשים מקרן ויקימדיה, מומחי יוניקוד מקומיים ובינלאומיים וויקיפדים בורמזים.
* 2012: ויקיפדיה הבורמזית הוצגה בברקמפ, יאנגון .

### אירועים ומבצעים

האיגוד למומחי מחשבים מיאנמר השיק בשנת 2010 את "פרויקט ויקיפדיה מיאנמר" במטרה להרחיב את ויקיפדיה הבורמזית.

קהילת ויקיפדיה הבורמזית קיימה את הסדנה המשותפת הראשונה שלה ביאנגון, בורמה (מיאנמר) בעזרת טלנור מיאנמר ביוני 2014 לגיוס מתנדבים חדשים.  פורום הוויקיפדיה הבורמזית נערך באוניברסיטת דגון ביולי 2014 ומשך אליו למעלה מ -2,000 איש, כולל סטודנטים.

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2004
קטגוריה:ויקיפדיות לפי שפה
Thursday (אלבום)

***Thursday*** הוא המיקסטייפ השני של הזמר הקנדי דה ויקנד. האלבום יצא לאור ב-18 באוגוסט 2011, וממשיך את המיקסטייפ הקודם, *[[House of Balloons]]*. ב-2012, יצא האלבום כחלק השני של אלבום האוסף ''Trilogy''.

## רשימת רצועות

## קישורים חיצוניים

קטגוריה:מיקסטייפים מ-2011
קטגוריה:אלבומי דה ויקנד
קטגוריה:מיקסטייפים באנגלית
בית כנסת בעלי המלאכה

**היכל בעלי המלאכה** (ברומנית: **Templul Meseriaşilor**) הוא בית הכנסת האחרון שנותר ליהדות גאלאץ.
## היסטוריה
החברה הישראלית של בעלי המלאכה בגאלאץ שכרו מקום ב-1876, כדי שישמש אותם כבית כנסת. הם שאפו למקום בבעלותם וב-1889, כשהיו בידיהם די כספים, ועד בן שבעה חברים, רכש קרקע ברחוב רוסטי ושילם עבור הקרקע 8,100 לאי. ב-22 בספטמבר 1890 הוכנה התוכנית לבניית ההיכל וב-22 בפברואר 1892 נבחר ועד הבנייה המורכב מחיים קורנברג, מ. שפירא וסימון קוהן. ב-3 במאי (ל"ג בעמר באותה שנה) נורתה אבן הפינה של ההיכל וב-9 במאי התחילה עבודת הבנייה. באותו יום נערכה ישיבה בה הוחלט על קניית מגרש שכן ב-1,140 לאי, כדי לאפשר את הגדלת החצר. ב-25 באוגוסט 1893 הורכבו המושבים בהיכל ובנובמבר הורכב ארון הקודש.

ב-31 ביולי 1895 נשכרו החזן והמקהלה וב-11 באוגוסט 1896, בנוכחות קהל גדול, נחנך בית הכנסת. חלק מהעבודות לבניית בית הכנסת בוצעו על ידי המתפללים ללא תמורה.

### הבנייה מחדש
השנים עברו, מספר המתפללים גדל והמקום נזקק לשיפוצים מקיפים, אך לקח זמן עד שנמצאה העת המתאימה לכך. ב-1925 התחילו, ז'אן שטוירמן, שעמד בראש ועדת הבניין מחדש וז'אן קאופמן, שעמד בראש החברה, להוביל את פרויקט התחדשות ההיכל. ב-19 ביוני 1927 הונחה אבן הפינה של הבנייה המחודשת. היות שהמשאבים לא הספיקו, פנו למתפללים וביקשו תרומות והלוואות והם נענו בסכום של 520,695 לאי (230,578 לאי תרומות והיתר הלוואות).

הבנייה כולה עלתה 2,420,927 לאי והסתיימה באוגוסט 1929. ההיכל היה בעל קיבולת של 250 מקומות.

### שיפוץ נוסף
[שמאל|ממוזער|300px|היכל בעלי המלאכה ב[גאלאץ, בחורף, לאחר השיפוץ הנוסף]]
מלחמת העולם השנייה והמשטר הקומוניסטי, שבא לאחריה, הכבידו מאוד על יהודי גאלאץ ורבים מהם, כולל מתפללי היכל בעלי המלאכה, עזבו את העיר, מרביתם עלו לישראל. שוב פשטה העזובה בבית הכנסת ומצבו התדרדר. גיוס תרומות מחוץ לארץ נועד לשיפוץ נוסף ובית הכנסת היהודי, שעמד ברעידות האדמה ובהפצצות במלחמה ושרד, נפתח מחדש במאי 2014 לאחר חמש שנות שיפוצים. באתר זה אפשר לראות תמונות של פנים היכל בעלי המלאכה לאחר השיפוץ.

## גלריה

## לקריאה נוספת
* Sinagoga în România האדריכלים אריסטידה סטרז'ה ולוצ'יאן שוורץ, הוצאת HASEFER, 2009, עמודים 123 - 124 ועמוד 267
* Prezențe rabinice în perimetrul românesc, HASEFER, 2008, עמוד 669 ובו תצלום של היכל בעלי המלאכה וכיתוב שם המקום ברומנית ובעברית.

## קישורים חיצוניים

* קהילת גאלאץ – חיי תרבות ורוח בקהילה

## הערות שוליים

קטגוריה:רומניה: בתי כנסת
קטגוריה:גאלאץ: מבנים
Echoes of Silence

***Echoes of Silence*** הוא המיקסטייפ השלישי של הזמר הקנדי דה ויקנד. המיקסטייפ יצא לאור ב-21 בדצמבר 2011. המיקסטייפ הוא החלק האחרון באלבום האוסף ''Trilogy''.

## רשימת רצועות

## קישורים חיצוניים

קטגוריה:מיקסטייפים מ-2011
קטגוריה:אלבומי דה ויקנד
קטגוריה:מיקסטייפים באנגלית
יעקב שסקין

**יעקב שסקין** (5 באפריל 1914, וילנה – 17 באפריל 1999, ירושלים) היה רופא ישראלי, יקיר העיר ירושלים, ממפתחי התרופה תלידומיד לצרעת.

## ביוגרפיה
שסקין נולד בווילנה, שבליטא, והיה פעיל ציוני, שימש כיו"ר הסתדרות הסטודנטים הציוניים בווילנה. את לימודי הרפואה החל בווילנה וסיים בסמוך למלחמת העולם השנייה. את ההתמחות עשה לאחר המלחמה בוורשה, בשנת 1947 היגר לוונצואלה שם התמחה בדרמטולוגיה טרופית וטיפל בחולי צרעת. בשנת 1956 עלה לישראל, התיישב בירושלים ועבד כרופא עור וכיהן כפרופסור חבר בבית החולים האוניברסיטאי הדסה.

### גילוי השימוש בתלידומיד

במסגרת עבודתו עבד שסקין בבית החולים למצורעים על שם הנסן בירושלים שם ערך ניסויים בתכשירים רבים לשימוש כתרופה לצרעת. בנובמבר 1964 נתן שסקין תלידומיד לחולה צרעת בבית הנסן, במסגרת ניסיונות להקל על מצוקתו של החולה. שסקין זיהה הטבה במצב הצרעת ופרסם את הממצא. בעקבות הצלחתו, ערך שסקין בסוף השנה ניסוי לשימוש בתרופה תלידומיד על אחד עשר חולי בית החולים שחלו במחלה על שם הנסן (צרעת). בעקבות זאת, אורגן ניסוי עיוור בשימוש בתלידומיד לריפוי צרעת, במימון חברת התרופות שייצרה את התלידומיד ובשיתוף האוניברסיטה העברית, אוניברסיטת קורנל ואוניברסיטת ורגס בקראקס. תוצאות הניסוי הראו השפעה חיובית על 91% מהחולים במחלת הנסן שטופלו בתלידומיד. בעקבותיו ערך ארגון הבריאות העולמי עוד חמישה ניסויים שאיששו את ההשפעה החיובית של התלידומיד. חברת התרופות תרו מחיפה קיבלה היתר מחב' התרופות שטולברג ממערב גרמניה "כמי גרוננטל" (Chemie Grünenthal) בעלת הפטנט לייצר את התלידומיד בישראל.

לגילוי הייתה חשיבות בקנה מידה עולמי והשימוש בתלידומיד למחלת הנסן נמשך עד היום במדינות עולם שלישי.

החידוש בהשפעתו של התלידומיד על הצרעת היה בעקבות הפסקת יצור עולמי של התרופה בשנת 1961 לאחר גילוי שנטילתה בהריון גורמת ללידות של תינוקות בעלי מומים קשים. התלידומיד פותחה על ידי חב' גרוננטל הגרמנית במסגרת מחקר לפיתוח שיטות זולות ליצור אנטיביוטיקה מפפטידים.
ממוזער|שלט רחוב על שם ד"ר יעקב שסקין בירושלים
בשנת 1997 קיבל אות יקיר העיר ירושלים. על שמו נקרא הרחוב הסמוך לבית הנסן בעיר.

## הערות שוליים

קטגוריה:סגל האוניברסיטה העברית בירושלים: רפואה
קטגוריה:יקירי ירושלים
קטגוריה:רופאי עור ישראלים
קטגוריה:עולים בשנות ה-1950
קטגוריה:ישראלים ילידי ליטא
קטגוריה:בוגרי אוניברסיטת וילנה
קטגוריה:צרעת
קטגוריה:יהודים הקבורים בהר המנוחות
קטגוריה:ישראלים שנולדו ב-1914
קטגוריה:ישראלים שנפטרו ב-1999
האביר האמיץ

**האביר האמיץ** (באנגלית: **The Bravest Knight**) היא סדרת הנפשה לילדים, המבוססת על הספר "The Bravest Knight Who Ever Lived" שנכתב על ידי דניאל אריקו. חמשת הפרקים הראשונים שודרו ברשת האמריקאית הולו שהשיקה את הסדרה ביוני 2019, ולאחר שערוץ הופ! היה הראשון לרכוש את הזכויות, שידרה הרשת 8 פרקים נוספים החל מ-11 באוקטובר 2019. העונה עלתה לשידור בסוף 2024.

## תקציר העלילה
העלילה עוסקת באביר ששמו סדריק שנשוי לנסיך חלומותיו אנדרו ויש להם בת מאומצת בשם ניה, ששואפת להיות אבירה כשתגדל. בזמן שסדריק מדריך את בתו, הוא מספר לה על הרפתקאות ילדותו עם גרנט הטרול. המסע שעובר סדריק בדרכו למלא את ייעודו כאביר, מפגיש אותו עם מכשפים, יצורי פלא וענקים, ומגיע לשיאו באתגר הגדול ביותר: ללמד את בתו ללכת בעקבות הערכים שהוא דוגל בהם.

הסדרה היא אחת מסדרות הילדים הראשונות שמציגה זוג הורים להט"ב כדמויות ראשיות בעלילה. בכל פרק סדריק מספר את סיפורו מנקודת מבט רטרוספקטיבית של סדריק הצעיר בגובה העיניים, וכך מלמד את ניה על אומץ ואבירות. העלילה בנויה באופן המאפשר לילדים להזדהות עם ניה והאביר סדריק גם יחד. מעבר למסר הלהט"בי, הסדרה מעודדת גיוון ומנחילה ערכים כמו נדיבות, אמפתיה לזולת, ואנושיות. המטרה היא שילדים שצופים בסדרה יפתחו חוסן נפשי ויוכלו להתמודד עם בעיות ואתגרים, תוך שהם עוזרים לחבריהם ללא הבדלי דת, גזע ומין.

## דמויות
* האביר סדריק
* ניה
* גרנט הטרול
* הנסיך אנדרו

## קישורים חיצוניים
* 

* 

קטגוריה:ערוץ הופ!: תוכניות רכש
קטגוריה:סדרות טלוויזיה אמריקאיות לילדים